Diari Oficial de la Generalitat Valenciana


Sumari del DOGV 7323, del 23-07-2014 (2014/6963)

ORDE 60/2014, de 18 de juliol, de la Conselleria d'Educació, Cultura i Esport, per la qual es convoca la concessió d'ajudes de foment de les arts escèniques per als sectors teatral i circense durant el període de novembre de 2013 i fins a octubre de 2014.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7323

Data del DOGV
:   23-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6963


Data del document
:   18-07-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 60/2014, de 18 de juliol, de la Conselleria d'Educació, Cultura i Esport, per la qual es convoca la concessió d'ajudes de foment de les arts escèniques per als sectors teatral i circense durant el període de novembre de 2013 i fins a octubre de 2014. [2014/6963]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per Llei Orgànica 1/2006, de 10 d'abril, establix en l'article 49.1.4 la competència exclusiva de la Generalitat en matèria de cultura.  
El Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria d'Educació, Cultura i Esport les competències en matèria de promoció cultural.  
Així mateix, de conformitat amb el que preveu l'article 16 del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, correspon a la Secretaria Autonòmica de Cultura i Esport les funcions que li atribuïx l'article 68 de la Llei del Consell en matèria de proposta i execució de la política cultural relativa a les arts plàstiques i escèniques, així com la gestió de les ajudes i subvencions en matèria cultural.  
En conseqüència, la Conselleria d'Educació, Cultura i Esport de la Generalitat, considerant el foment de les arts escèniques i la promoció de companyies i grups teatrals i de circ, el desenrotllament i promoció de qualsevol tipus d'actuacions, festivals i certàmens, i el suport a la creativitat escènica i la seua difusió, així com també la cooperació amb altres agents i entitats culturals en el sector del teatre i del circ, d'àmbit públic o privat, convoca estes ajudes a fi que contribuïsquen a consolidar el sector teatral i circense en l'àmbit competencial de la Generalitat, per mitjà de la potenciació de l'escriptura teatral, les ajudes a la producció i a les gires de les empreses de teatre i circ, als projectes emergents de producció escènica, a la programació en sales d'exhibició, a les entitats sense ànim de lucre, a la formació, investigació i edició, i, finalment, les ajudes per a la realització de festivals i mostres.  
  
Per tot això, de conformitat amb el que disposen la Llei 38/2003, de 17 de novembre, General de Subvencions, el seu reglament de desplegament aprovat per Reial Decret 887/2006, de 21 de juliol, en el Decret 9/2014, de 12 de juny, del president de la Generalitat, el Decret 88/2014, de 13 de juny, del Consell, el Decret 190/2012, de 21 de desembre, del Consell, que aprova el Reglament Orgànic i Funcional de la Conselleria d'Educació, Cultura i Esport, fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i en exercici de les atribucions que em conferix l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març,  
  
  
ORDENE  
  
Primer  
Convocar la concessió d'ajudes, en règim de concurrència competitiva, per a incentivar els sectors teatral i circense en l'àmbit competencial de la Generalitat durant el període de novembre de 2013 i fins a octubre de 2014, ambdós inclosos, i aprovar les bases i els annexos per què es regirà esta convocatòria.  
  
Segon  
La Llei de Pressupostos de la Generalitat per a 2014 conté la línia de subvenció T6422000, «Foment de les arts escèniques», inclosa en el programa 453.40, Arts Plàstiques i Escèniques, del capítol IV, destinada a l'esmentada finalitat, per import global màxim d'1.276.940 euros, dels quals 1.066.940 euros es destinaran a esta convocatòria d'ajudes per als sectors teatral i circense.  
Així mateix, el referit import podrà ser minorat quan en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
  
Tercer  
Estes ajudes al teatre i el circ s'acullen al règim de minimis establit en el Reglament (UE) número 1407/2013 de la Comissió, de 18 de desembre de 2013 (DOUE L 352, 24.12.2013), relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis. Per això, la present convocatòria no requerix notificació a la Comissió Europea per no reunir tots els requisits de l'article 107.1 del Tractat de Funcionament de la Unió Europea i pel seu import no suposen un falsejament de la competència que afecte els intercanvis comercials entre estats membres.  
  
Esta orde no podrà aplicar-se a les empreses que operen en els sectors determinats en el punt 1 de l'article 1 del Reglament UE número 1407/2013, de la Comissió, de 18 de desembre de 2013 (DOUE L 352, 24.12.2013), relatiu a l'aplicació dels articles 107 i 108 del Tractat de les Ajudes de Minimis. En cap cas estes ajudes podran superar l'import màxim total per beneficiari de 200.000 euros durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, conforme establix el Reglament (UE) número 1407/2013, de la Comissió. El centre gestor haurà d'haver comprovat que no se supera el límit mencionat.  
Als efectes de control de les ajudes concedides a l'empara del Reglament de Minimis, la Conselleria d'Educació, Cultura i Esport mantindrà un registre detallat d'esta i de totes les altres subvencions que s'acullen a la regla de minimis, durant un període de deu exercicis fiscals des de la seua concessió.  
De la mateixa manera la Conselleria d'Educació Cultura i Esport, amb la sol·licitud prèvia per escrit, haurà de facilitar a la Comissió Europea tota la informació que es considere necessària per a determinar si s'han complit les condicions del Reglament (UE) número 1407/2013 de la Comissió, de 18 de desembre de 2013 i, especialment, per a determinar l'import total de les ajudes de minimis rebudes per una empresa.  
  
  
Quart  
Segons el que establix el Decret 198/2004, d'1 d'octubre del Consell, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, i el Decret 80/2011, d'1 de juliol, del Consell, que modifica la denominació i composició de l'esmentada comissió, esta convocatòria no necessita del seu pronunciament, ja que no té una espacial incidència pressupostària i econòmica.  
  
Quint  
Esta orde produirà efectes des de l'endemà de la seua publicació en el Diari Oficial de la Comunitat Valenciana.  
De conformitat amb el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la publicació d'esta orde.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de la publicació d'esta orde o a partir de l'endemà del dia que es notifique la resolució expressa del recurs de reposició.  
  
València, 18 de juliol de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
Bases reguladores de la convocatòria pública per a la concessió d'ajudes de foment de les arts escèniques per als sectors teatral i circense durant el període de novembre de 2013 fins a octubre de 2014  
  
  
CAPÍTOL I  
Disposicions comunes de caràcter general  
  
Primera. Objecte d'estes ajudes  
L'objecte d'estes ajudes és contribuir al manteniment i consolidació del teatre i circ de caràcter professional en l'àmbit competencial de la Generalitat, a través de la potenciació de les diferents activitats que es realitzen en estos sectors, amb el fi últim que els ciutadans puguen disposar d'una oferta diversificada i de qualitat durant el període de novembre de 2013 fins a octubre de 2014, ambdós inclosos.  
  
  
Segona. Modalitats, quantia i règim de les ajudes  
1. Esta convocatòria comprén les modalitats d'ajuda següents:  
  
a) Ajudes a l'escriptura teatral.  
b) Ajudes a la producció i/o gires.  
c) Ajudes a projectes emergents de producció escènica.  
d) Ajudes a la programació en sales d'exhibició.  
e) Ajudes a entitats sense ànim de lucre.  
f) Ajudes a la formació, investigació i edició.  
g) Ajudes per a la realització de festivals i mostres.  
2. L'import global màxim d'estes ajudes és d'1.066.940 euros, el qual es distribuirà entre les modalitats, assignant-se les quantitats següents:  
a) Per a la modalitat d'ajudes a l'escriptura teatral, 10.000 euros.  
b) Per a la modalitat de producció i/o gira, 558.940 euros. La distribució de l'import global convocat entre la submodalitat teatre i la submodalitat circ, serà proporcional al nombre de projectes presentats en cada submodalitat que s'ajusten als requisits de la convocatòria.  
  
c) Per a la modalitat de projectes emergents de producció escènica, 35.000 euros.  
d) Per a la modalitat d'ajudes a la programació en sales d'exhibició, 300.000 euros.  
e) Per a la modalitat d'ajudes a entitats sense ànim de lucre, 43.000 euros.  
f) Per a la modalitat d'ajudes a la formació, investigació i edició, 10.000 euros.  
g) Per a la modalitat d'ajudes per a la realització de festivals i mostres, 110.000 euros.  
3. Dins dels límits pressupostaris i d'acord amb els criteris que establixen les bases, estes ajudes aniran destinades a sufragar els gastos corrents generats per les activitats objecte del projecte. Les ajudes no podran destinar-se a inversions ni a adquisicions patrimonials.  
  
4. El procediment de concessió d'estes ajudes es tramitarà en règim de concurrència competitiva, d'acord amb els criteris de valoració fixats en les presents bases per a cada modalitat d'ajuda.  
5 L'import de les ajudes regulades en esta convocatòria, en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, superen el cost de l'activitat subvencionada a desenrotllar pel beneficiari.  
  
6. Esta convocatòria es regirà per estes bases i per l'orde que les aprova, i, en allò no previst per estes, serà aplicable la Llei 38/2003, General de Subvencions, el seu reglament aprovat pel Reial Decret 887/2006 i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell.  
  
Tercera. Beneficiaris  
1. Dins dels límits pressupostaris i d'acord amb les condicions i criteris que establixen estes bases, podran ser beneficiaris d'estes ajudes les persones físiques i jurídiques establides en un estat membre de la Unió Europea o del Espai Econòmic Europeu, que duguen a terme activitats teatrals i circenses professionals, que complisquen amb els requisits específics que s'assenyalen per a cada modalitat d'ajuda i que desenrotllen les actuacions previstes en cada cas durant el període de novembre de 2013 fins a octubre de 2014, ambdós inclosos, en l'àmbit competencial de la Generalitat.  
2. Així mateix, podran accedir a la condició de beneficiari les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, inclús no tenint personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.  
Quan es tracte d'agrupacions de persones físiques o jurídiques, públiques o privades sense personalitat, hauran de fer-se constar expressament en la sol·licitud els compromisos d'execució assumits per cada membre de l'agrupació, així com l'import de subvenció a aplicar per cada un d'ells, que tindran igualment la consideració de beneficiaris. En tot cas, haurà de nomenar-se un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació. No podrà dissoldre's l'agrupació fins que haja transcorregut el termini de prescripció previst en els articles 39 i 65 de la Llei 38/2003, General de Subvencions.  
  
3. No podran obtindre la condició de beneficiari les persones o entitats que incórreguen en les prohibicions arreplegades en els apartats 2 i 3 de l'article 13 de la Llei 38/2003, de 17 de novembre, General de Subvencions (BOE 18.11.2003). La justificació de no estar incursos en estes prohibicions es realitzarà per mitjà de declaració responsable inclosa en l'apartat E del model de sol·licitud.  
4. Igualment, podran ser beneficiaris d'estes ajudes les xicotetes i mitjanes empreses (pime). Seran considerades pimes aquelles que complisquen amb la definició que establix l'annex I del Reglament CE número 800/2008 de la Comissió, de 6 d'agost de 2008 (DOUE L 214/38, 09.08.2008).  
  
Quarta. Presentació de sol·licituds. Requisits generals  
1. El termini de presentació de les sol·licituds serà de 15 dies naturals comptats a partir de l'endemà de la publicació d'esta orde en el Diari Oficial de la Comunitat Valenciana.  
2. Les sol·licituds dirigides a la Conselleria d'Educació, Cultura i Esport, podran presentar-se en la seu de la mateixa Conselleria, avinguda de Campanar, 32, 46521 València, i en les direccions territorials d'Educació, Cultura i Esport d'Alacant (c/ Carratalá, 47, 03370 Alacant), Castelló de la Plana (av. del Mar 23, 12094 Castelló de la Plana) i València (c/ Gregori Gea, 14, 46374 València).  
Igualment, utilitzant qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament en l'oficina de Correus, i presentant la sol·licitud en sobre obert perquè en la capçalera del document es faça constar el nom de l'oficina, la data i lloc d'admissió, o presentació en el registre i comunicant la remissió de la sol·licitud per mitjà de fax (al núm. 889 637 951) o telegrama en el mateix dia, només als efectes organitzatius.  
Així mateix, es podrà realitzar la presentació i registre de la sol·licitud per mitjans electrònics i sol·licitar que les comunicacions i notificacions es practiquen per esta via. Estos tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir amb els requisits de seguretat establits, la designació de l'adreça o bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat amb domini .  
  
Es requerirà per a sol·licitar este tipus d'ajudes per via telemàtica, en el cas que l'empresa sol·licitant siga una persona física, certificat de firma electrònica de ciutadà, emés per l'Institut Valencià de Finances . En els altres casos, certificat de firma electrònica d'entitat, emés igualment per l'Institut Valencià de Finances .  
La tramitació telemàtica pot realitzar-se a través del Prop, en la URL següent:  
  
Els documents complementaris a la sol·licitud poden ser aportats de forma telemàtica. En este cas només s'acceptaran en format pdf i hauran d'estar firmats per mitjà de la plataforma de firma on line de l'Institut Valencià de Finances: .  
3. Les sol·licituds hauran d'omplir-se segons el model de sol·licitud d'ajudes als sectors del teatre i el circ que s'adjunta, i especificaran la modalitat d'incentiu que se sol·licita i el seu import (apartat C del model de sol·licitud), que no podrà superar en cap cas la dotació unitària màxima establida per a cada modalitat en esta convocatòria. No seran admeses aquelles sol·licituds l'import de les quals siga superior a les dotacions unitàries màximes establides en cada modalitat, per ser considerats els projectes inviables econòmicament.  
  
4. Només s'admetrà una sol·licitud per modalitat i per peticionari. En el cas que se sol·licite més d'una ajuda, ja siga de la mateixa modalitat com d'una altra diferent, cap de les sol·licituds serà admesa. Queda exceptuada la modalitat d'ajudes a la programació en sales d'exhibició, i en este cas, es podrà sol·licitar, a més, una ajuda en la modalitat de producció i/o gira. Igualment, qui sol·licite la modalitat d'ajudes a l'edició també podrà sol·licitar, a més, una ajuda en una altra modalitat.  
  
5. La sol·licitud desenrotllarà, a més, els punts següents:  
5.1. Declaració responsable del sol·licitant amb la relació i import de totes les subvencions, ajudes, ingressos o recursos que s'hagen sol·licitat o concedit o estiguen pendents de percepció per altres administracions o institucions públiques i privades per a la mateixa finalitat, justificant-ne documentalment la quantia (apartat D del model de sol·licitud), als efectes del que preveu l'article 14 de la Llei 38/2003, General de Subvencions.  
5.2. Declaració responsable d'ajudes de minimis (apartat D del model de sol·licitud).  
5.3. Declaració responsable de no concórrer en cap de les prohibicions per a obtindre la condició de beneficiari, especificades en el punt 2 de l'article 13 de la Llei 38/2003, de 17 de novembre, General de Subvencions (apartat E del model de sol·licitud).  
5.4. Declaració responsable de compliment de la normativa sobre integració laboral de persones amb discapacitat, o si és el cas, l'exempció d'esta obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat (DOGV 4.479, de 11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat (apartat E del model de sol·licitud).  
6. Documentació.  
6.1. Les sol·licituds hauran d'anar acompanyades de la documentació següent (apartat F del model de sol·licitud) que anirà subscrita pel sol·licitant (original o còpia compulsada):  
a) Documentació acreditativa de la personalitat jurídica i capacitat d'obrar del sol·licitant i, si és el cas, de poder suficient per a actuar en nom seu i representació.  
Sí el sol·licitant és persona jurídica, haurà d'aportar escriptura o document públic de constitució i estatuts de l'entitat inscrits en el registre oficial corresponent, fotocòpia del CIF, així com la documentació que acredite la representació que exercix el firmant de la sol·licitud (document públic o certificat de l'acord adoptat per l'òrgan de govern que corresponga aprovant sol·licitar esta ajuda i facultant el representant per a subscriure la petició).  
D'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'apartat G del model de sol·licitud s'inclou la possibilitat que els sol·licitants autoritzen expressament la Conselleria d'Educació, Cultura i Esport per a obtindre directament les dades d'identificació personal i, si és el cas, de residència (per a la modalitat d'ajudes a la formació, investigació i edició).  
b) En cas d'ajuntaments, altres entitats locals o els seus organismes públics:  
- Certificat de l'acord adoptat per l'òrgan de govern de la corporació local aprovant sol·licitar esta ajuda i facultant el seu representant per a subscriure la petició.  
- En el cas d'organismes públics, certificat de l'acte o acord adoptat per l'òrgan competent de l'ajuntament de què depén, pel qual s'autoritza l'entitat pública a participar en esta convocatòria, expedit pel secretari o la secretària de la corporació local.  
- Declaració responsable que es troba al corrent en el compliment de les obligacions tributàries, estatals i autonòmiques, i davant de la Seguretat Social en els termes que preveuen els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
c) Dades bancàries on es desitja rebre l'import de l'ajuda en cas de ser concedida, omplint el model de domiciliació bancària que s'adjunta a la present convocatòria.  
d) Documents específics de cada modalitat d'ajuda que s'arrepleguen en els capítols següents d'estes bases. Tota la documentació anirà subscrita pel sol·licitant. Els pressupostos de les modalitats d'ajudes a la producció i/o gira d'empreses de teatre i circ, projectes emergents, programació en sales d'exhibició, entitats sense ànim de lucre, formació, investigació i edició, i festivals i mostres es presentaran necessàriament omplint els models que facilitarà la Conselleria d'Educació, Cultura i Esport a través de la pàgina web i disponible en les seues dependències.  
6.2. D'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'apartat G del model de sol·licitud s'inclou la possibilitat que els sol·licitants autoritzen expressament la Conselleria d'Educació, Cultura i Esport per a obtindre directament l'acreditació del compliment de les obligacions tributàries i davant de la Seguretat Social. No obstant això, si els sol·licitants deneguen este consentiment, hauran d'aportar la documentació següent:  
- Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions amb esta.  
- Certificat de la Tresoreria de la Seguretat Social que acredite que el sol·licitant es troba al corrent de les seues obligacions amb la Seguretat Social.  
- Certificat de les direccions territorials de la Conselleria d'Hisenda i Administració Pública de la Generalitat que acredite que el sol·licitant no té deutes de naturalesa tributària amb la Generalitat.  
De la mateixa manera, en l'apartat G del model de sol·licitud, s'inclou la possibilitat que s'autoritze expressament la Conselleria d'Educació, Cultura i Esport per a obtindre directament els documents següents:  
  
- Alta en l'Impost d'Activitats Econòmiques en l'epígraf corresponent a l'activitat per a la qual se sol·licita la subvenció (excepte sol·licitants d'ajudes a noves dramatúrgies), així com l'últim rebut d'este.  
  
No obstant això, el sol·licitant podrà denegar expressament el consentiment, i haurà d'aportar en este cas els certificats acreditatius de les esmentades circumstàncies o, si és el cas, declaració jurada de trobar-se exempt del pagament d'este impost.  
6.3. Si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies hàbils esmene estos defectes, amb l'advertència que en cas contrari es considerarà que desistix de la seua petició, prèvia resolució dictada en els termes que preveu l'article 42, tal com establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La documentació que haja de ser esmenada haurà de presentar-se preferentment en la seu de la Conselleria d'Educació, Cultura i Esport. En el cas de presentar-se per qualsevol altre mitjà o lloc previst en la Llei 30/1992 podrà comunicar-se a esta, per mitjà de fax (al núm. 718 866 318) o telegrama, en el mateix dia de la seua presentació, a efectes organitzatius.  
  
6.4. En tot cas el òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió de la seua sol·licitud.  
Quinta. Instrucció del procediment de concessió dels incentius. Comissió Tècnica Avaluadora  
1. L'òrgan competent per a l'ordenació i instrucció del procediment de concessió de les ajudes és el Servici de Coordinació d'Entitats Culturals i Ajudes de la Direcció General de Cultura.  
2. L'òrgan instructor, una vegada completats els expedients i realitzades les activitats d'instrucció pertinents, els traslladarà a la comissió indicada en el següent apartat.  
3. Per a l'avaluació dels projectes presentats pels sol·licitants, es constituirà una comissió tècnica avaluadora, conforme prevé l'article 22 de la Llei General de Subvencions, que adaptarà el seu funcionament a les regles generals que s'apliquen als òrgans col·legiats establides en els articles 22 i següents de la Llei 30/1992, i que tindrà la composició següent:  
- Presidència: el subdirector/a general d'Arts Plàstiques i Escèniques o persona en qui delegue.  
- Vicepresidència: el/la cap del Servici de Coordinació d'Entitats Culturals i Ajudes.  
- Vocals: sis tècnics de les administracions públiques, quatre d'ells de reconegut prestigi en el sector del teatre i el circ, tots ells a proposta de la Direcció General de CulturArts Generalitat, i nomenats per la consellera d'Educació, Cultura i Esport.  
- Secretari/ària: un/a tècnic/a adscrit a la Direcció General de Cultura, amb veu però sense vot, igualment nomenat per la consellera d'Educació, Cultura i Esport.  
4. La comissió tècnica avaluadora podrà demanar als interessats totes les dades i acreditacions que consideren necessàries per a la deguda qualificació dels projectes.  
5. L'esmentada comissió avaluarà les sol·licituds conforme als criteris d'avaluació establits en estes bases per a cada modalitat d'ajuda, i emetrà un informe en què es concrete el resultat de l'avaluació efectuada. L'informe expressarà succintament els motius pels quals ha procedit a la valoració i ponderació de les sol·licituds, i basant-se en això, establirà una prelació per orde de major a menor puntuació que contindrà la proposta de quantia de les ajudes de conformitat amb els límits establits en la base segona, onze, dèsset, vint-i-u, vint-i-cinc, vint-i-nou, trenta-quatre, trenta-huit i quaranta-tres.  
  
6. L'òrgan instructor, a la vista dels expedients i de l'informe de la comissió avaluadora, formularà la proposta de resolució provisional, degudament motivada, que serà notificada fefaentment als interessats, amb trasllat per un termini de 10 dies per a al·legacions, si és el cas, prescindint-se d'este tràmit quan no figuren en el procediment ni siguen tinguts en compte altres fets ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva i s'elevarà a la consellera d'Educació, Cultura i Esport, òrgan competent per a resoldre l'adjudicació de les ajudes. Per a la determinació de la quantia de l'ajuda que es puga concedir als projectes seleccionats es tindrà en compte el crèdit pressupostari existent i el resultat de l'avaluació efectuada.  
  
  
Sexta. Resolució de la convocatòria. Publicació. Terminis  
1. L'òrgan instructor elevarà la proposta de resolució definitiva a la consellera d'Educació, Cultura i Esport, qui resoldrà l'adjudicació de les ajudes convocades i en disposarà la publicació en el Diari Oficial de la Comunitat Valenciana fins al 15 d'octubre de 2014. La publicació de la resolució en el Diari Oficial de la Comunitat Valenciana tindrà, així mateix, els efectes de publicitat establit per a les subvencions en l'article 18 de la Llei General de Subvencions. No obstant això, als beneficiaris se'ls informarà del caràcter de minimis de les ajudes concedides i de la seua subjecció al Reglament número 1407/2013, de la Comissió, de 18 de desembre de 2013 (DOUE L 352, 24.12.2013).  
  
La resolució de la convocatòria es publicarà, igualment, només als efectes divulgatius, en la pàgina web de la Conselleria d'Educació, Cultura i Esport.  
2. Si la convocatòria no es resol en el termini establit anteriorment, s'entendran desestimades totes les sol·licituds, sense perjuí de l'obligació de resoldre que competix a l'administració actuant, de conformitat amb allò que s'ha assenyalat en l'article 42 de la Llei 30/1992.  
3. Es complirà amb el que disposa l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, i l'article 6 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat.  
  
Sèptima. Obligacions dels beneficiaris  
1. Comunicar per escrit l'acceptació de l'ajuda a la Conselleria d'Educació, Cultura i Esport, segons el model d'acceptació que s'acompanya, en un termini no superior als 15 dies naturals següents des de la publicació de la resolució de concessió de les ajudes en el Diari Oficial de la Comunitat Valenciana. Els beneficiaris d'una ajuda a l'escriptura teatral aportaran junt amb l'acceptació, el document de cessió de drets de propietat intel·lectual que s'adjunta com a annex I a esta convocatòria. Transcorregut el termini sense rebre's l'acceptació expressa, es considerarà que el beneficiari renúncia a esta ajuda i en perdrà el dret.  
  
2. Realitzar l'activitat que fonamenta la concessió de la subvenció d'acord amb el programa presentat durant el període de novembre de 2013 fins a octubre de 2014 i justificar la seua realització en el termini establit a este efecte.  
3. Qualsevol canvi que es produïsca de caràcter substancial haurà de ser comunicat prèviament a la Conselleria d'Educació, Cultura i Esport i autoritzat per la consellera d'Educació, Cultura i Esport, amb un informe previ de la comissió avaluadora, qui podrà modificar l'ajuda concedida. La realització de canvis sense comunicació prèvia i autorització subsegüent, podrà determinar la revocació de la subvenció, amb l'obligació de devolució de l'ajuda rebuda.  
4. En cas de realitzar-se l'activitat en un moment posterior a la notificació de la concessió de l'ajuda, fer constar en tota publicació, fullet, programa, publicitat, etcètera, en qualsevol mitjà o suport que es realitze, inclosos els suports electrònics i digitals, el patrocini de la Generalitat. Per a això s'inseriran en lloc preferent i destacat els logotips de la la Conselleria d'Educació, Cultura i Esport, d'acord amb les normes d'identitat corporativa d'esta institució. Els logotips estaran disponibles en la pàgina web .  
  
5. Justificar el compliment dels requisits i les condicions, així com la realització de l'activitat i el compliment de la finalitat que determina la concessió o gaudi de la subvenció.  
6. Comunicar l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
7. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
8. Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.  
9. Procedir al reintegrament dels fons percebuts en els casos previstos en l'article 37 de Llei General de Subvencions i en cas d'incompliment de qualsevol dels requisits i obligacions estipulats en esta convocatòria, així com el pagament dels interessos de demora des del moment del pagament de l'ajuda fins a la data en què s'acorde la procedència del reintegrament.  
10. Les que amb caràcter específic i per a cada modalitat es determina en els capítols següents, així com les de caràcter general a què fa referència l'article 14 de la Llei General de Subvencions.  
L'incompliment de les obligacions anteriors donarà lloc a l'exigència de les responsabilitats o sancions que corresponga d'acord amb la legislació vigent.  
  
Octava. Justificació i pagament de les ajudes  
1. El pagament d'estes ajudes es realitzarà d'una sola vegada, sempre que l'activitat s'haja realitzat d'acord amb el programa presentat i se'n justifique correctament l'ús en el termini establit a este efecte. Una vegada revisada i comprovada la justificació, es procedirà al pagament de la subvenció en els terminis legalment establits.  
2. Tots els documents que servisquen per a justificar esta subvenció aniran subscrits pel beneficiari i hauran de presentar-se davant de la Conselleria d'Educació, Cultura i Esport fins al dia 15 de novembre de 2014. La falta de justificació en el termini indicat determinarà la pèrdua del dret al cobrament de la subvenció concedida. A partir d'este dia el crèdit pressupostari quedarà anul·lat.  
3. Els beneficiaris d'ajudes a la producció i/o gira d'empreses de teatre i circ, a projectes emergents, a la programació en sales d'exhibició, a entitats sense ànim de lucre, a la formació, investigació i edició i a festivals i mostres, hauran de justificar la subvenció per mitjà de la rendició d'un compte justificatiu del gasto realitzat que inclourà, sota responsabilitat del declarant, la documentació següent:  
  
a) Una memòria detallada de l'activitat realitzada i dels resultats obtinguts, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport.  
b) Una memòria econòmica justificativa del cost de l'activitat realitzada, que contindrà:  
- El pressupost final amb les desviacions succeïdes i el desglossament de cada un dels gastos incorreguts. El pressupost final es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport.  
- Relació detallada i numerada dels gastos corrents aplicables a la subvenció, adjuntant justificant de gastos (factures, inclús electròniques) i acreditació de pagament corresponent a estos per l'import de la subvenció concedida (original i fotocòpia). Es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport.  
  
c) Relació detallada d'altres ingressos o subvencions que, si és el cas, hagen finançat l'activitat subvencionada amb indicació de l'import i la procedència.  
d) Publicitat en mitjans de comunicació, fullets i cartells editats, on figuren de forma visible els logotips de la Conselleria d'Educació, Cultura i Esport de la Generalitat Valenciana.  
4. Els beneficiaris d'ajudes per a la formació i investigació justificaran la subvenció presentant la documentació següent:  
a) En el cas d'ajudes per a la formació que consistisquen en l'assistència a cursos, justificaran la subvenció per mitjà de la presentació del justificant del pagament de la matrícula i l'acreditació de l'assistència al curs expedida pel centre on s'ha impartit.  
b) En el cas d'ajudes que tinguen com a finalitat la realització de projectes d'investigació, justificaran la subvenció per mitjà de la presentació d'una memòria de les activitats realitzades i còpia del projecte d'investigació.  
5. Les ajudes a l'escriptura teatral es consideraran justificades amb la presentació del text original de l'obra, dins del termini màxim establit per a la justificació de les ajudes.  
6. Tota la documentació justificativa haurà de dirigir-se a la Conselleria d'Educació, Cultura i Esport i haurà d'anar subscrita pel beneficiari. En el cas que els justificants no siguen documents originals, s'acceptaran còpies compulsades pel funcionari habilitat a este efecte.  
  
7. En el supòsit de coproduccions, les factures i la resta de documents justificatius del gasto podran ser emesos a nom de qualsevol dels coproductors.  
8. Els crèdits pressupostaris afectes a esta convocatòria, disposats i no pagats per falta de justificació o per ser insuficient o incorrecta, podran ser anul·lats, perdent el beneficiari el dret a percebre la subvenció assignada.  
  
Novena. Gastos subvencionables  
1. La justificació de l'ús de la subvenció concedida es realitzarà acreditant gastos directament relacionats amb l'activitat artística del projecte presentat.  
2. Es consideren gastos subvencionables aquells que de manera indubtable responguen a la naturalesa de l'activitat subvencionada, que es realitzen en el període de novembre de 2013 fins a octubre de 2014, ambdós inclosos, i que hagen sigut efectivament pagats amb anterioritat a la finalització del període de justificació. En cap cas, el cost d'adquisició dels gastos subvencionables podrà ser superior al valor de mercat.  
3. En cap cas seran gastos subvencionables:  
  
- L'adquisició de material inventariable i adquisicions patrimonials  
  
- Els costos indirectes que no corresponguen al període en què efectivament es realitza l'activitat.  
- Els impostos indirectes que siguen susceptibles de recuperació o compensació, així com els impostos personals sobre la renda.  
- Els interessos deutors dels comptes bancaris, ni els interessos, recàrrecs i sancions administratives o penals.  
4. Podran justificar-se costos indirectes fins a un màxim del 25 per cent de la subvenció concedida, sempre que estos corresponguen al període en què es realitza l'activitat. En la modalitat d'incentius a la programació en sales d'exhibició, tal com s'indica en la base vint-i-huit podran justificar-se costos indirectes derivats de l'exhibició en un percentatge no superior al 40 per cent d'esta.  
5. Podran justificar-se costos directes com honoraris d'actors, directors, etcètera, per part d'empresaris individuals que retribuïsquen els seus propis servicis a l'activitat subvencionada, fins a un màxim del 20 per cent de la subvenció concedida, acreditant-se amb una memòria que justifique la necessitat del gasto i la seua vinculació amb l'activitat referida.  
6. En el cas que l'activitat subvencionada incloga una gira, no es podran justificar gastos originats en les representacions realitzades a la Comunitat Valenciana, amb l'excepció d'aquelles temporades escèniques realitzades en un mateix teatre, amb una duració mínima d'una setmana o l'equivalent a cinc representacions successives i per un import de fins a un 30 per cent de l'ajuda concedida.  
  
Deu. Altres disposicions  
1. Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'altres subvencions, ajudes, ingressos o recursos fora dels casos permesos per estes bases, podrà donar lloc a modificar la resolució de concessió.  
  
En el supòsit d'obtenció concurrent d'altres aportacions que siguen compatibles, la modificació només es produirà si la suma de les ajudes supera el cost de l'activitat subvencionada, i es minorarà en este cas la quantitat que excedisca del cost final de l'activitat.  
2. Estes ajudes són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, aïlladament o en conjunt, supere el cost de l'activitat subvencionada, amb els límits quant a acumulació d'ajudes establits en l'article 5 del Reglament (UE) número 1407/2013, de la Comissió, de 18 de desembre de 2013.  
  
3. En cas d'incompliment parcial, la fixació de la quantitat que haja de ser reintegrada es determinarà en aplicació del principi de proporcionalitat, sempre que l'activitat realitzada s'aproxime significativament al compliment total i s'acredite pels beneficiaris una actuació inequívocament tendent a la satisfacció dels seus compromisos.  
  
  
CAPÍTOL II  
Ajudes a l'escriptura teatral  
  
Onze. Finalitat de la concessió i quantia màxima  
Estes ajudes tenen com a finalitat potenciar l'escriptura teatral d'autors que realitzen la seua activitat en l'àmbit competencial de la Generalitat, tant en castellà com en valencià, als efectes de la seua possible producció o posada en escena.  
Dins de límits establits en la base segona.2 per a esta modalitat d'ajudes, s'establix una dotació unitària màxima de 2.500 euros.  
  
Dotze. Beneficiaris i requisits  
1. Podran sol·licitar estes ajudes els autors els textos dels quals no hagen sigut presentats en anteriors convocatòries d'ajudes, i que exercisquen la seua activitat en l'àmbit competencial de la Generalitat.  
2. Les obres que es presenten hauran de ser originals i inèdites. No s'admetran projectes d'obres traduïdes, adaptades o refoses, ja siga de novel·la, cine, televisió, ràdio o inclús del mateix teatre.  
  
Tretze. Documentació específica  
A més de la documentació establida per a les sol·licituds en la base quarta, haurà d'aportar-se la documentació específica següent:  
a) Currículum personal on conste, si és el cas, la seua trajectòria com a autor dramàtic i la seua relació amb el món del teatre.  
b) Sinopsi argumental del text que es proposa escriure. Es presentarà mecanografiada en DIN-A4 a doble espai i tindrà una extensió màxima de 20 folis. Així mateix, s'indicarà si el text serà en valencià o en castellà.  
c) Termini en què es compromet a entregar l'obra escrita, que no podrà ser superior al termini establit per a la justificació de les ajudes.  
  
Catorze. Criteris de valoració  
1. La valoració de les sol·licituds presentades es realitzarà d'acord amb els criteris següents:  
a) La proposta de text que es presenta, fins a un màxim de 70 punts. Es valorarà el fet que s'aporte el text o una part d'este.  
b) La trajectòria professional del sol·licitant, fins a un màxim de 20 punts.  
c) La utilització del valencià per a la redacció del text, fins a un màxim de 10 punts.  
2. La concessió d'estes ajudes requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
Quinze. Cessió voluntària de drets pels beneficiaris  
Els beneficiaris podran cedir voluntàriament, per escrit, a la Conselleria d'Educació, Cultura i Esport, els drets de reproducció, distribució i comunicació pública dels textos presentats, en règim d'exclusivitat, per a tot l'Estat espanyol i per un període de dos anys, i estos podran ser produïts per CulturArts Generalitat, ens públic adscrit a la Conselleria d'Educació, Cultura i Esport, en la seua línia de suport a les dramatúrgies contemporànies, excepte en el cas que hi haja un compromís previ entre l'autor i una editorial o una empresa per a la publicació i/o el muntatge de l'espectacle.  
El document de cessió voluntària s'ajustarà al model que figura com a annex I a esta orde i haurà de ser presentat a la conselleria junt amb l'acceptació de l'ajuda.  
En el cas que tercers decidisquen posar en escena o editar algun dels textos l'autor del qual haja sigut beneficiari d'una subvenció i haja cedit els drets voluntàriament, haurà de fer constar en tota publicació, fullet, programa, publicitat, etcètera, en qualsevol mitjà o suport que es realitze, inclosos els suports electrònics i digitals, el patrocini d'esta per la Generalitat. Per a això s'inseriran en lloc preferent i destacat els logotips de la Conselleria d'Educació, Cultura i Esport, d'acord amb les normes d'identitat corporativa d'esta institució. Els logotips estaran disponibles en la pàgina web .  
  
  
CAPÍTOL III  
Ajudes a la producció i/o gires  
  
Secció primera  
Ajudes a la producció i/o gires d'empreses de teatre  
  
Setze. Finalitat de la concessió i activitat subvencionada  
1. Les ajudes a la producció i/o gira d'empreses de teatre tenen com a finalitat el suport a la labor creativa i l'increment qualitatiu dels espectacles de teatre en l'àmbit competencial de la Generalitat, la intenció de possibilitar als ciutadans una oferta diversificada i de qualitat, així com facilitar la seua exhibició a Espanya i a l'estranger.  
2. L'activitat objecte de subvenció és l'activitat artística de l'empresa en el període de novembre de 2013 fins a octubre de 2014, ambdós inclosos, consistent en la producció teatral, inclús l'estrena de l'espectacle, i/o en les gires que realitzen. Les ajudes aniran destinades a sufragar els gastos corrents generats per l'esmentada activitat artística inclosa en el projecte.   
L'estrena de la producció haurà de realitzar-se en l'exercici 2014.  
Dèsset. Beneficiaris i quantia màxima d'estes ajudes  
1. Podran sol·licitar estes ajudes empreses professionals de teatre que estiguen legalment constituïdes. S'exceptuen d'esta modalitat d'ajudes les associacions i entitats sense ànim de lucre.  
2. Dins de límits establits en la base segona.2 per a esta modalitat d'ajudes, s'establix una dotació unitària màxima de 40.000 euros.  
  
  
Díhuit. Documentació específica  
A més de la documentació establida per a les sol·licituds en la base quarta, en la sol·licitud d'esta modalitat d'ajuda s'acompanyarà:  
a) Projecte detallat de l'activitat artística (producció i/o gira) que es proposa realitzar en el període de novembre de 2013 fins a octubre de 2014, per a la qual se sol·licita la subvenció, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport. El projecte de la producció inclourà la fitxa artística, especificarà els possibles intèrprets, el lloc i la data d'estrena. En el projecte de gires fora de la Comunitat Valenciana es detallaran els espectacles que vagen a girar i el calendari d'actuacions previst.  
  
b) Pressupostos detallats dels costos de la producció i/o de la gira, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport. Així mateix indicarà els fons propis, altres subvencions o recursos amb els quals es finançarà l'activitat, a més de la subvenció sol·licitada a la Conselleria d'Educació, Cultura i Esport. Així mateix, s'especificarà la partida destinada a contractacions artístiques, si és el cas, per dia de treball.  
  
c) Memòria de la trajectòria professional i de gestió de l'empresa. La memòria inclourà les activitats artístiques realitzades en l'exercici anterior, especificant les produccions i les gires d'espectacles realitzats, tant dins com fora de la Comunitat Valenciana, omplint la fitxa de l'annex II de la convocatòria.  
d) Informe sobre les contractacions artístiques i de tècnic realitzades l'any 2013, omplint la fitxa de l'annex II de la convocatòria. L'acreditació d'estes es realitzarà per mitjà de l'aportació de les cotitzacions a la seguretat social realitzades per l'empresa en l'esmentat exercici (TC1, TC2 i, si és el cas, TC1/19), i en cas de servicis prestats per artistes o tècnics autònoms, les factures abonades.  
e) En el cas de coproduccions s'acompanyarà a més:  
- Sol·licitud firmada per cada una de les empreses coproductores.  
- Documentació acreditativa de la identitat de cada coproductor, d'acord amb el que establixen estes bases.  
- Contracte de coproducció.  
- Escrit firmat per tots els coproductors, indicant els gastos que assumix cada un i designant un representant davant de l'administració amb les dades bancàries per a l'abonament de la subvenció.  
  
Dènou. Criteris de valoració  
1. La valoració de les sol·licituds presentades es realitzarà basant-se en la informació referida en l'apartat anterior i d'acord amb els criteris següents:  
a) Projecte artístic de producció i/o gira per al període de novembre de 2013 fins a octubre de 2014. Fins a un màxim de 60 punts. Es valoraran els aspectes següents de manera desglossada:  
- Projecte de la producció i/o gira, fins a un màxim de 10 punts.  
  
- Contribució del projecte a la creació i foment de públics, fins a un màxim de 10 punts.  
- Nombre d'intèrprets, fins a un màxim de 10 punts (dos punts per cada intèrpret).  
- Equip artístic, fins a un màxim de 10 punts.  
- Idioma de la producció en valencià, fins a un màxim de 10 punts.  
  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, acreditant un equilibri entre ingressos i gastos, fins a un màxim de 10 punts.  
b) Trajectòria artística, professional i de gestió de l'empresa. Fins a un màxim de 20 punts.  
La trajectòria es valorarà amb el desglossament següent:  
- Contractacions artístiques i de tècnics realitzades en l'exercici anterior. Fins a un màxim de 10 punts.  
- Trajectòria artística de l'empresa, fins a un màxim de 5 punts.  
- Antiguitat de l'empresa, fins a un màxim de 5 punts.  
c) Memòria d'activitats. Fins a un màxim de 20 punts. Les funcions per a públic familiar, infantil/juvenil, es comptabilitzaran 1,5 punts per funció.  
La memòria es valorarà amb el desglossament següent:  
- Nombre de funcions realitzades l'exercici anterior a la Comunitat Valenciana, fins a 8 punts.  
- Nombre de funcions realitzades l'exercici anterior fora de la Comunitat Valenciana, fins a 8 punts.  
- Nombre de funcions realitzades l'exercici anterior a l'estranger, fins a 4 punts.  
2. La concessió d'estes ajudes requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud d'ajuda.  
  
Secció segona   
Ajudes a la producció i/o gires d'empreses de circ  
  
Vint. Finalitat de la concessió i activitat subvencionada  
1. Les ajudes a la producció i/o gires d'empreses de circ tenen com a finalitat el suport a la labor creativa i l'increment qualitatiu dels espectacles de circ en l'àmbit competencial de la Generalitat, amb la intenció de possibilitar als ciutadans una oferta diversificada i de qualitat, així com facilitar la seua exhibició a Espanya i a l'estranger.  
2. L'activitat objecte de subvenció és l'activitat artística de l'empresa realitzada en el període de novembre de 2013 fins a octubre de 2014, ambdós inclosos, consistent en la producció circense, inclosa l'estrena de l'espectacle, i/o en les gires que realitzen. La subvenció anirà destinada a sufragar els gastos corrents generats per l'esmentada activitat artística inclosa en el projecte. L'estrena de la producció haurà de realitzar-se en l'exercici 2014.  
  
Vint-i-u. Beneficiaris i quantia màxima  
1. Podran sol·licitar esta subvenció empreses de circ que estiguen legalment constituïdes. S'exceptuen d'esta modalitat les associacions i entitats sense ànim de lucre.  
2. Dins de límits establits en la base segona.2 per a esta modalitat d'ajudes, s'establix una dotació unitària màxima per beneficiari de 40.000 euros.  
  
Vint-i-dos. Documentació específica  
A més de la documentació establida per a les sol·licituds en la base quarta, en la sol·licitud d'esta modalitat de subvenció s'acompanyarà:  
  
a) Projecte detallat de l'activitat artística (producció i/o gira) que s'escometrà en el període de novembre de 2013 fins a octubre de 2014, ambdós inclosos, per a la qual se sol·licita la subvenció, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport. El projecte de la producció inclourà la fitxa artística, especificarà els possibles intèrprets, el lloc i la data d'estrena. En el projecte de gires fora de la Comunitat Valenciana es detallaran els espectacles que van de gira i el calendari d'actuacions previst.  
  
b) Pressupostos detallats dels costos de la producció i/o de la gira, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport. Així mateix indicarà els fons propis, altres subvencions o recursos amb els quals es finançarà l'activitat, a més de la subvenció sol·licitada a la Conselleria d'Educació, Cultura i Esport. Així mateix, s'especificarà la partida destinada a contractacions artístiques, si és el cas, per dia de treball.  
  
c) Memòria de la trajectòria professional i gestió de l'empresa. La memòria inclourà les activitats artístiques realitzades en l'exercici anterior, especificant les produccions i les gires d'espectacles realitzades, tant dins com fora de la Comunitat Valenciana, omplint la fitxa de l'annex II de la convocatòria.  
d) Informe sobre les contractacions artístiques i de tècnic realitzades l'any 2013, omplint la fitxa de l'annex II de la convocatòria. L'acreditació es realitzarà per mitjà de l'aportació de les cotitzacions a la Seguretat Social realitzades per l'empresa en l'esmentat exercici (TC1, TC2 i, si és el cas, TC1/19), i en cas de servicis prestats per artistes o tècnics autònoms, les factures abonades.  
e) En el cas de coproduccions s'acompanyarà a més:  
- Sol·licitud firmada per cada una de les empreses coproductores.  
- Documentació acreditativa de la identitat de cada coproductor, d'acord amb el que establixen les presents bases.  
- Contracte de coproducció.  
- Escrit firmat per tots els coproductors, indicant els gastos que assumix cada un i designant un representant davant de l'Administració amb les dades bancàries per a l'abonament de la subvenció.  
  
Vint-i-tres. Criteris de valoració  
1. La valoració de les sol·licituds presentades es realitzarà basant-se en la informació referida en l'apartat anterior i d'acord amb els criteris següents:  
a) Projecte artístic de producció i/o gira per al període de novembre de 2013 fins a octubre de 2014, ambdós inclosos. Fins a un màxim de 60 punts.  
El projecte es valorarà segons el desglossament següent:  
- Projecte de la producció i/o gira, fins a un màxim de 10 punts.  
- Contribució del projecte a la creació i foment de públics, fins a un màxim de 10 punts.  
- Nombre d'intèrprets, fins a un màxim de 10 punts (dos punts per cada intèrpret).  
- Equip artístic, fins a un màxim de 10 punts.  
- Idioma de la producció en valencià, fins a un màxim de 10 punts.  
  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, acreditant un equilibri entre ingressos i gastos, fins a un màxim de 10 punts.  
b) Trajectòria artística, professional i de gestió de l'empresa. Fins a un màxim de 20 punts.  
La trajectòria es valorarà segons el desglossament següent:  
- Contractacions artístiques i de tècnics realitzades en l'exercici anterior. Fins a un màxim de 10 punts.  
- Trajectòria artística de l'empresa, fins a un màxim de 5 punts.  
- Antiguitat de l'empresa, fins a un màxim de 5 punts.  
c) Memòria d'activitats. Fins a un màxim de 20 punts. Les funcions per a públic familiar, infantil/juvenil, es comptabilitzaran 1,5 punts per funció.  
La memòria es valorarà de la manera següent:  
- Nombre de funcions realitzades l'exercici anterior a la Comunitat Valenciana, fins a un màxim de 8 punts.  
- Nombre de funcions realitzades l'exercici anterior fora de la Comunitat Valenciana, fins a un màxim de 8 punts.  
- Nombre de funcions realitzades l'exercici anterior a l'estranger, fins a un màxim de 4 punts.  
2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
  
CAPÍTOL IV  
Ajudes a projectes emergents de producció escènica  
  
Vint-i-quatre. Finalitat de la concessió i activitat subvencionada  
1. Les ajudes a projectes emergents de producció escènica tenen com a finalitat possibilitar la creació de produccions de teatre i circ a companyies professionals de recent creació, així com a professionals que, sense disposar d'una estructura empresarial estable i amb activitat continuada, decidixen posar en marxa de forma puntual un projecte de producció.  
Es considera que una companyia és de recent creació aquella la constitució i activitat professional de la qual té un període inferior a tres anys i un màxim de tres muntatges professionals.  
2. L'activitat objecte de subvenció és la producció teatral i circense realitzada en el període de novembre de 2013 fins a octubre de 2014, ambdós inclosos, i les ajudes aniran destinades a sufragar els gastos corrents generats per l'esmentada activitat inclosa en el projecte.  
L'estrena de la producció haurà de realitzar-se en l'exercici 2014.  
  
Vint-i-cinc. Beneficiaris i quantia d'estes ajudes  
1. Podran sol·licitar estes ajudes les persones físiques o jurídiques que es troben en la situació que fonamente la concessió de la subvenció i que no hagen rebut anteriorment cap ajuda de l'ens públic CulturArts, denominat anteriorment TGV, per a la producció, projectes biennals o gires i que realitzen l'activitat subvencionada en l'àmbit competencial de la Generalitat.  
2. Dins de límits establits en la base segona.2 per a esta modalitat d'ajudes, s'establix una dotació unitària màxima per beneficiari de 10.000 euros.  
  
Vint-i-sis. Documentació específica  
A més de la documentació establida per a les sol·licituds en la base quarta, la sol·licitud d'esta modalitat d'ajuda s'acompanyarà de:  
a) Projecte detallat de la producció que es proposa realitzar en el període de novembre de 2013 fins a octubre de 2014, ambdós inclosos, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport, especificant els possibles intèrprets, el lloc i la data prevista d'estrena.  
b) Pressupost detallat dels costos de la producció, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport. Així mateix s'indicaran els fons propis, altres subvencions o recursos amb què es finançarà la producció, a més de la subvenció sol·licitada.  
c) Currículum dels components de la companyia.  
d) Si la companyia va tindre activitat professional en l'exercici anterior, s'adjuntarà memòria de les activitats realitzades.  
  
Vint-i-set. Criteris de valoració  
1. La valoració de les sol·licituds presentades es realitzarà basant-se en la informació referida en l'apartat anterior i d'acord amb els criteris següents:  
a) Projecte artístic de producció per al període de novembre de 2013 fins a octubre de 2014, ambdós inclosos. Fins a un màxim de 70 punts. Dins de la valoració del projecte es realitzarà el desglossament següent:  
  
- Interés artístic, grau d'innovació i el risc artístic del projecte. Fins a un màxim de 20 punts.  
- Contribució del projecte a la creació i foment de públics, fins a un màxim de 10 punts.  
- Equip artístic, fins a un màxim de 10 punts.  
- Nombre d'intèrprets. Fins a un màxim de 10 punts (dos punts per cada intèrpret).  
- Idioma de la producció en valencià, fins a un màxim de 10 punts.  
  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, acreditant un equilibri entre ingressos i gastos. Fins a un màxim de 10 punts.  
b) Currículum dels components de la companyia i, si és el cas, memòria d'activitats, fins a un màxim de 30 punts.  
2. La concessió d'estes ajudes requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
  
CAPÍTOL V  
Ajudes a la programació en sales d'exhibició  
  
Vint-i-huit. Finalitat de l'ajuda i activitat subvencionada  
1. Estes ajudes tenen com a finalitat incrementar la quantitat i qualitat de la programació d'espectacles de teatre, dansa i circ en sales d'exhibició a fi que els ciutadans puguen gaudir d'una oferta diversificada i de qualitat.  
2. L'activitat objecte de subvenció són els caixets o imports abonats a les companyies professionals amb motiu de la seua contractació per a l'exhibició en la sala en el període de novembre de 2013 fins a octubre de 2014, ambdós inclosos. La justificació d'esta modalitat es realitzarà atesos els criteris següents:  
- Podran justificar-se costos indirectes derivats de l'exhibició en un percentatge no superior al 40 per cent d'esta.  
- Es justificarà, almenys, un 60 per cent de l'import de la subvenció en caixets o imports abonats a les companyies programades, dels quals un mínim del 75 per cent correspondrà a companyies valencianes i un màxim del 25 per cent a no valencianes. Del 75 per cent corresponent a companyies valencianes es podrà justificar fins a la quarta part d'eixe percentatge en gastos de produccions o coproduccions pròpies de la sala.  
3. Als efectes d'esta convocatòria es consideren companyies valencianes aquelles la seu social de les quals radique a la Comunitat Valenciana.  
  
Vint-i-nou. Beneficiaris i quantia màxima de les ajudes  
1. Només podran sol·licitar estes ajudes empreses privades gestores de sales d'exhibició escènica que realitzen l'activitat subvencionada en l'àmbit competencial de la Generalitat.  
2. Dins dels límits establits en la base segona.2 per a esta modalitat d'ajudes, s'establix una dotació unitària màxima de 50.000 euros.  
  
  
Trenta. Requisits  
S'establix com a requisit indispensable disposar de la preceptiva llicència d'obertura exigida per la normativa que s'aplique per a l'exercici de l'activitat o haver iniciat els tràmits de la seua sol·licitud.  
  
Trenta-u. Documentació específica  
A més de la documentació establida per a les sol·licituds en la base quarta, la sol·licitud d'esta modalitat d'ajuda s'acompanyarà de:  
a) Original o còpia compulsada de la llicència d'obertura per a l'exercici de l'activitat subvencionada o acreditació de la tramitació de la sol·licitud.  
b) Modalitat preventiva adoptada, pla de prevenció de riscos laborals, avaluació de riscos i planificació de l'activitat preventiva.  
  
c) Pla d'emergència elaborat per tècnic competent, segons les normes d'autoprotecció en vigor.  
d) S'adjuntaren plànols (en format DINA 4 i a escala) de la sala i les seues dependències. Igualment, s'especificarà l'aforament de la sala, la seua antiguitat com a espai d'exhibició, la seua adequació i accessibilitat, i si l'espai compta amb una companyia estable o resident.  
e) Memòria succinta de l'activitat de la sala. Inclourà una relació numerada de les actuacions programades i realitzades durant 2013, indicant dates concretes d'exhibició de cada espectacle, caixets o imports abonats a les companyies, la comunitat autònoma o país de procedència de les companyies, les funcions programades en valencià, així com els resultats obtinguts (recaptació i públic assistent), omplint la fitxa de l'annex III de la convocatòria. S'aportarà documentació que acredite la liquidació de taquilla efectivament realitzada.  
   
f) Programació prevista per al període de novembre de 2013 fins a octubre de 2014, ambdós inclosos, indicant nombre d'espectacles i funcions, la comunitat autònoma o país de procedència de les companyies programades i sistema de contractació (caixet, percentatge de taquilla, mixt o qualsevol altre), omplint la fitxa de l'annex III de la convocatòria.  
g) Pressupost detallat d'ingressos i gastos per al període de novembre de 2013 fins a octubre de 2014, ambdós inclosos, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport. S'especificarà, desglossat en companyies valencianes, no valencianes i produccions pròpies, el cost a abonar a les companyies programades segons contracte (caixets, percentatge de taquilla pactat amb la seua estimació o qualsevol altre).  
h) Detall de la plantilla fixa de l'empresa i relació de dies cotitzats pels seus treballadors a la Seguretat Social durant 2013, omplint la fitxa de l'annex III de la convocatòria. L'acreditació d'estes es realitzarà per mitjà de l'aportació de les cotitzacions a la seguretat social realitzades per l'empresa en l'esmentat exercici (TC1 i TC2).  
i) Qualsevol altra documentació que resulte necessària per a acreditar els requisits establits en la base anterior.  
  
Trenta-dos. Criteris de valoració  
1. La valoració de les sol·licituds presentades es realitzarà, basant-se en la informació establida en la base anterior, d'acord amb els criteris següents:  
a) Projecte de programació per al període de novembre de 2013 fins a octubre de 2014, ambdós inclosos. La valoració d'este apartat es realitzarà fins a un màxim de 60 punts, amb el desglossament següent:  
- El nombre de funcions programades de companyies professionals, fins a un màxim de 15 punts.  
- El nombre de funcions programades de companyies professionals radicades a la Comunitat Valenciana, fins a un màxim de 10 punts.  
- El percentatge de funcions destinades específicament al públic infantil i juvenil, dins de la creació i foment de públics, fins a un màxim de 5 punts.  
- La inclusió d'espectacles en valencià, fins a un màxim de 10 punts.  
- La diversitat de la programació amb la inclusió d'espectacles de teatre, circ i dansa, fins a un màxim de 5 punts.  
- La programació d'obres d'autors contemporanis, fins a un màxim de 5 punts.  
- La viabilitat econòmica del projecte tenint en compte l'adequació al preu de mercat dels caixets pactats amb les companyies contractades, la seua adequació a la previsió pressupostària presentada i al pla de finançament proposat, acreditant un equilibri entre ingressos i gastos, fins a un màxim de 10 punts.  
b) Les característiques de la temporada d'exhibició realitzada fins a octubre de 2013. La valoració d'este apartat, fins a un màxim de 30 punts, es realitzarà amb el desglossament següent:  
- Import abonat a companyies professionals valencianes: fins a 10 punts.  
- Nombre de funcions professionals representades en la sala: fins a 5 punts.  
- Inversió en publicitat: fins a 5 punts.  
- Nombre de funcions programades en valencià: fins a 5 punts.  
- Plantilla de treballadors fixos: fins a 5 punts.  
c) Les característiques de la sala i la seua adequació a les tecnologies multimèdia, d'una part, i l'accessibilitat que facilite l'assistència de persones amb discapacitat, d'una altra. Fins a un màxim de 10 punts.  
En tot cas, es tindrà en compte la contribució de la sala a la dinamització de les companyies i al foment d'ocupació de professionals del sector en l'àmbit competencial de la Generalitat, a la incidència en el públic, així com a la potenciació de nous llenguatges escènics.  
2. La concessió d'estes ajudes requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud d'ajuda.  
  
  
CAPÍTOL VI  
Ajudes a entitats sense ànim de lucre  
  
Trenta-tres. Finalitat d'estes ajudes i activitat subvencionada  
1. La present modalitat d'ajudes té com a finalitat potenciar les activitats de teatre i circ que realitzen les associacions i entitats sense ànim de lucre, especialment les federacions o agrupacions, que es troben implantades en l'àmbit competencial de la Generalitat i que contribuïxen a promocionar, difondre i consolidar el teatre i circ, especialment el de caràcter professional.  
2. L'objecte de subvenció són les activitats realitzades per les associacions i entitats sense ànim de lucre durant el període de novembre de 2013 fins a octubre de 2014, ambdós inclosos, i que incidixen en els sectors del teatre i circ professionals. La subvenció anirà destinada a sufragar els gastos corrents generats per les esmentades activitats incloses en el projecte.  
  
Trenta-quatre. Beneficiaris i quantia màxima d'estes ajudes  
1. Associacions i entitats culturals sense ànim de lucre que realitzen activitats de teatre i circ en l'àmbit competencial de la Generalitat i que incidisquen en el sector professional.  
2. Dins dels límits establits en la base segona.2 per a esta modalitat d'ajudes, s'establix una dotació unitària màxima de 10.000 euros.  
  
  
Trenta-cinc. Documentació específica  
A més de la documentació establida per a les sol·licituds en la base quarta, la sol·licitud d'esta modalitat d'ajuda s'acompanyarà de:  
a) Projecte a realitzar, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport, indicant:  
  
- Activitats a realitzar en el període de novembre de 2013 fins a octubre de 2014, ambdós inclosos, dates previstes i mitjans materials, humans i tècnics que es disposen per a la seua realització.  
- Objectius i destinataris de les activitats.  
- Nombre de socis i la seua procedència.  
b) Pressupost detallat de gastos del projecte que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport, i d'altres subvencions, recursos o ingressos amb els quals es finançarà l'activitat. S'especificarà l'import de les quotes dels socis.  
  
c) Memòria de l'activitat realitzada fins a octubre de 2013 per l'associació o entitat.  
  
Trenta-sis. Criteris de valoració  
1. La valoració de les sol·licituds presentades es realitzarà d'acord amb els criteris següents:  
a) Projecte de les activitats a realitzar en el període de novembre de 2013 fins a octubre de 2014, ambdós inclosos. Fins a un màxim de 60 punts, amb el desglossament següent:  
- Interés i projecció de les activitats del projecte presentat, fins a un màxim de 10 punts.  
- Quantitat i qualitat de les activitats que conformen el projecte presentat, fins a un màxim de 10 punts.  
- Incidència del projecte en el foment de l'ocupació dels professionals del sector, fins a un màxim de 10 punts.  
- Incidència del projecte en l'àmbit territorial de la Comunitat Valenciana, fins a un màxim de 10 punts.  
- Presència del valencià en el projecte presentat i en la seua execució, fins a un màxim de 10 punts.  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, acreditant un equilibri entre ingressos i gastos, fins a un màxim de 10 punts.  
b) Memòria de l'exercici anterior fins octubre de 2013 de l'associació o entitat i resultats obtinguts en la gestió dels seus projectes. Fins a un màxim de 30 punts, amb el desglossament següent:  
- Trajectòria de l'entitat i memòria d'activitats, fins a un màxim de 15 punts.  
- Antiguitat de l'entitat, fins a un màxim de 15 punts.  
c) Repercussió del projecte presentat sobre els autors, directors, actors, companyies, espais d'exhibició, etcètera, de la Comunitat Valenciana. Fins a un màxim de 10 punts.  
2. La concessió d'estes ajudes requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud d'ajuda.  
  
  
CAPÍTOL VII  
Ajudes a la formació, investigació i edició  
   
Trenta-set. Finalitat i activitat subvencionada  
1. Estes ajudes tenen com a finalitat potenciar el reciclatge, la formació i la investigació dels professionals del teatre i el circ que realitzen la seua activitat en l'àmbit competencial de la Generalitat, així com possibilitar l'edició i la difusió general de les arts escèniques (treballs d'investigació, literatura dramàtica, revistes d'arts escèniques, etc.).  
  
2 L'activitat objecte de subvenció és la formació, el projecte d'investigació o l'edició i difusió en paper o digital realitzats en el període de novembre de 2013 fins a octubre de 2014, ambdós inclosos, i la subvenció anirà destinada a sufragar els gastos corrents generats per l'esmentada activitat inclosa en el projecte.  
  
Trenta-huit. Beneficiaris i quantia màxima  
1 Persones físiques que desitgen desenrotllar activitats de reciclatge, formació especialitzada o investigació en els sectors del teatre o el circ, així com d'edició i difusió general de les arts escèniques, en l'àmbit competencial de la Generalitat. En el cas d'incentius a l'edició i difusió de les arts escèniques, podran ser també beneficiaris les persones jurídiques que realitzen l'activitat subvencionada en l'àmbit competencial de la Generalitat.  
2 Dins dels límits establits en la base segona.2 per a esta modalitat d'ajudes, s'establix una dotació unitària màxima per beneficiari de 2.500 euros.  
  
Trenta-nou. Documentació específica  
A més de la documentació establida per a les sol·licituds en la base quarta, la sol·licitud d'esta modalitat de subvenció s'acompanyarà de:  
  
a) En el cas de sol·licitud d'una ajuda per a assistència a cursos de formació o reciclatge, congressos o jornades:  
- Memòria explicativa del programa de treball a desenrotllar i cost de matrícula i, si és el cas, gastos addicionals de desplaçament i allotjament, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport.  
- Currículum professional del peticionari.  
- Lloc, data i duració de l'acció formativa per a la qual se sol·licita subvenció.  
- Publicitat en mitjans de comunicació i fullets editats del curs.  
  
b) En el cas de sol·licitud d'una ajuda per a la realització de projectes d'investigació:  
- Presentació del projecte que es pretén realitzar que, com a mínim, ha d'incloure: finalitat, objectius, continguts, activitats, pressupost de realització i terminis d'execució, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport.  
  
- Currículum professional de les persones que participen en el projecte.  
- Especificació, en els casos que així siga, de les entitats o organismes que col·laboren en el projecte.  
c) En el cas de sol·licitud d'una ajuda per a l'edició i difusió:  
- Projecte d'edició i difusió que es pretén realitzar, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport, que, com a mínim, ha d'incloure: objectius, continguts, nombre d'exemplars, periodicitat de la publicació, pla de distribució, pressupost de realització i terminis d'execució.  
- Currículum professional de les persones que participen en el projecte.  
- Especificació, en els casos que així siga, de les entitats o organismes que col·laboren en el projecte.  
  
Quaranta. Criteris de valoració  
1. La valoració de les sol·licituds presentades es realitzarà d'acord amb els criteris següents:  
a) Contingut de l'acció formativa o del projecte d'investigació, o projecte d'edició presentat. Fins a un màxim de 60 punts, amb el desglossament següent:  
- Interés i projecció de l'acció formativa o del projecte d'investigació o edició, fins a un màxim de 10 punts.  
- Qualitat de l'acció formativa o del projecte d'investigació o edició, fins a un màxim de 10 punts.  
- Incidència del projecte en el foment de l'ocupació del sol·licitant o dels professionals del sector, fins a un màxim de 10 punts.  
- Desenrotllament del projecte en un altre país o en un altre idioma diferent del castellà o valencià, fins a un màxim de 10 punts.  
- Acció formativa o projecte d'investigació o edició en valencià o bilingüe valencià-castellà. Fins a un màxim de 10 punts.  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, acreditant un equilibri entre ingressos i gastos, fins a un màxim de 10 punts.  
b) Currículum dels sol·licitants. Fins a un màxim de 20 punts.  
c) Es valorarà el fet que les activitats o projectes que es presenten estiguen avalats per entitats o organismes que habitualment realitzen programes de formació o investigació, especialment si estos són en els sectors del teatre i el circ, o en cas d'edició, que col·laboren altres entitats o organismes en el projecte. Fins a un màxim de 20 punts.  
  
2 La concessió d'estes ajudes requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
Quaranta-u. Obligacions particulars dels beneficiaris  
En el cas de projectes d'investigació els beneficiaris estan obligats a presentar una còpia dels treballs realitzats a la Conselleria d'Educació, Cultura i Esport, atés que la finalitat de la subvenció es dirigix a fomentar una activitat d'utilitat pública o interés social.  
  
En el cas d'ajudes a l'edició i difusió de les arts escèniques, els beneficiaris estan obligats a presentar un exemplar del que s'ha editat a la Conselleria d'Educació, Cultura i Esport, atés que la finalitat de la subvenció es dirigix a fomentar una activitat d'utilitat pública o interés social.  
La presentació de la còpia dels treballs d'investigació realitzats o de l'exemplar del que s'ha editat, si és el cas, no implica que l'Administració no haja de tornar-los als seus propietaris, llevat que aquella puga justificar que l'entrega és inherent a la finalitat de la subvenció; tot això sense perjuí de la cessió voluntària per part dels propietaris.  
  
  
CAPÍTOL VIII  
Ajudes per a la realització de festivals i mostres de teatre i circ  
  
Quaranta-dos. Finalitat de la concessió  
Esta modalitat d'ajudes té com a finalitat incrementar qualitativament i quantitativament la realització de festivals i mostres escèniques, a fi d'aconseguir una major projecció, presència i difusió de les arts escèniques a la Comunitat Valenciana, en el període de novembre de 2013 fins a octubre de 2014, ambdós inclosos.  
  
Quaranta-tres. Beneficiaris, requisits i quantia màxima d'estes ajudes  
1. Podran sol·licitar esta modalitat d'ajuda els municipis i altres entitats locals, així com els seus organismes autònoms, i les entitats, empreses i associacions que organitzen i realitzen festivals i mostres escèniques en l'àmbit competencial de la Generalitat i que disposen d'estructura i capacitat de gestió suficients per a realitzar l'activitat objecte de subvenció.  
2. Dins dels límits establits en la base segona.2 per a esta modalitat d'ajudes, s'establix una dotació unitària màxima de 25.000 euros.  
  
  
Quaranta-quatre. Documentació específica  
A més de la documentació establida per a les sol·licituds en la base quarta, la sol·licitud d'esta modalitat d'ajuda s'acompanyarà de:  
a) Memòria del festival, mostra o activitat dels últims tres anys o, des del seu inici, en el cas que la seua trajectòria siga inferior a l'esmentat període.  
b) Projecte que es proposa realitzar, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport, indicant:  
- Objectius i destinataris de l'activitat.  
- Programació prevista del festival, mostra o activitat, lloc i data de realització.  
- Mitjans materials, humans i tècnics que es disposa per a la realització de l'activitat  
c) Pressupost detallat de gastos, ingressos i dèficit previst, que es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport.  
  
Quaranta-cinc. Criteris de valoració  
1. La valoració de les sol·licituds presentades es realitzarà d'acord amb els criteris següents:  
a) Projecte artístic del festival o mostra. Fins a un màxim de 70 punts, amb el desglossament següent:  
- L'interés i projecció de la programació del festival o mostra, fins a un màxim de 10 punts.  
- La quantitat i qualitat de la programació del festival o mostra, fins a un màxim de 10 punts.  
- La contribució del projecte a la creació i foment de públics, fins a un màxim de 10 punts.  
- La incidència en el foment d'ocupació de professionals del sector, fins a un màxim de 10 punts.  
- La incidència del festival i la seua acceptació social, fins a un màxim de 10 punts.  
- Presència del valencià en el projecte presentat i en la seua execució, fins a un màxim de 10 punts.  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, acreditant un equilibri entre ingressos i gastos, fins a un màxim de 10 punts.  
b) Trajectòria del festival o mostra. Fins a un màxim de 30 punts, amb el desglossament següent:  
- Especialització del programa del festival o mostra i memòria d'activitats, fins a un màxim de 15 punts.  
- Antiguitat del festival o mostra, fins a un màxim de 15 punts.  
2. La concessió d'estes ajudes requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud d'ajuda.